**שם התלמיד : ישעיהו (שיקו) בר דב**

**טופס הצעת לעבודה שנתית**

**נושא העבודה:** " **בין הלאמה להפרטה של ארגוניים ושירותים בשירות הציבורי, שירות הכבאות כמקרה בוחן להליך הלאמה.**

**רקע**

במהלך המאה העשרים המדיניות הציבורית נעה על ציר בין מדיניות הפרטה להלאמה במדינות רבות. חל מעבר ממתן אמון ביכולתה של "היד הנעלמה" של השוק הפרטי להעדפת כוחה ואחריותה של המדינה. דוגמא לכך אנו רואים באמירתו המפתיעה של ראש הממשלה בנימין נתניהו שמכונה גם "אבי הפרטה " בישיבת הממשלה (ב 29/10/12) "יש לשקול את החזרת ההוסטלים המופרטים של ניצולי השואה לאחריות משרד הבריאות, ועובדי ההוסטלים יהיו עובדי מדינה". מן האמור אנו למדים שבפני המדינה עומדות מרחב האפשרויות לשמירה על האינטרס הציבורי על ידי הלאמה מלאה או חלקית .

מדינה יכולה להשתמש בסמכויותיה הריבוניות לשיפור האפקטיביות של אירגוניים בהתאם לזמן ולצרכיהם המשתנים. השאלה שיש לבחון היא: בהתקבל החלטה על הפרטה יש לבחון כיצד להבטיח את מימוש ההליכים שישרתו את האינטרס הציבורי, תהליכים בהם האינטרסים הציבוריים אינם נשמרים יש להעבירם חזרה לניהול הממשלתי, על ידי הלאמתם המלאה או בחלקה.

**נושא העבודה:**

הלאמה / הפרטה - תיאור דינמי של שינוי והעברה פעילות מהמדינה לשוק הפרטי / לשלטון המקומי/ מיקור חוץ וההיפך.

הפרטה – במובן הרחב היא הסטת הגבול בין המגזר הממשלתי לבין המגזר הפרטי / שלטון מקומי והפחתת המעורבות הממשלתית בחיי החברה והכלכלה[[1]](#footnote-1). במובן הצר העברת הבעלות על שירותים, מוצרים ונכסים מן **המגזר הציבורי** אל **המגזר הפרטי**.[[2]](#footnote-2)

לגישת ההפרטה שני ממדים עיקריים:

1. מדיניות ציבורית של העברת שירותים, מוצרים ונכסים מניהולו ומבעלותו של המגזר הציבורי למגזר הפרטי.
2. תופעה רחבה של המגזר הפרטי המקבל עליו את הייצור והאספקה של מוצרים ושרותים שעד כה סיפק וייצר המגזר הציבורי, תחת כללים שמכתיבה המדינה למגזר הפרטי.

**הלאמה היא המודל ההופכי של הפרטה.**

תהליכים אלו מציינים קווי מדיניות אידאולוגים ויעילות כלכלית לגיטימיים, הנמצאים בארגז הכלים של **הממשלה**, והיא משתמשת בהם על פי צרכיה המשתנים מעת לעת.

עד ל"אסון הכרמל" הופעלו רשויות הכיבוי על ידי השלטון המקומי בהתאם למודל של שוק פרטי. כבר משנת 1991 המליצו מספר וועדות בדיקה ודוחות מבקר המדינה להקים רשות ארצית לכבאות והצלה. מספר ניסיונות חקיקה לא צלחו. בשנת 2011 לאחר "אסון הכרמל" הוחלט להקים את הרשות הארצית לכבאות והצלה. עם ההתקדמות בהליכי החקיקה, שריון תקציב רב שנתי, בד ובד עם חתימה על הסכם קיבוצי עם ארגון העובדים הוקם במהירות מתווה לארגון ארצי היררכי פיקודי, שכל עובדיו הם עובדי מדינה והוא מנוהל כישות ממשלתית אחת – הליך הלאמה .

הרצון לקיים הליך מהיר של הלאמה והצורך לתת מענה מהיר לפערים שהתגלו בדו"ח מבקר המדינה, הובילו להקמת ארגון, עם עבודת מטה לא סדורה דייה שלא בחנה מספיק את כל התחומים והנושאים לטיפול. כתוצאה מהנסיבות והצרכים לא היה מנוס מאלתורים ושימוש בניסיון חיים ללא שימוש במודלים מובנים.

העבודה תכלול: בחינת התאוריות הקיימות בנושאי הלאמה הפרטה , ניתוח והפקת לקחים מהליכי ההלאמה שבוצעו וכן מתהליך השינוי האירגוני שבוצע במערך הכבאות לצורך בניית מתודולוגיות המספקת מענה לאתגרים הלאומיים דומים.

**מטרת העבודה:**

1. הצגת מודלים ותאוריות של תהליכי הלאמה ותהליכי הפרטה שהצליחו בארץ **.**
2. מתן עקרונות לניתוח תמונת מצב להבנת הצורך של מעבר מהפרטה להלאמה.
3. הצגת מודלים לביצוע שינוי ארגוני כיישום ההליך ההלאמה – הצגת הגישות המודרניות מושגי יסוד ואבני דרך ליישום.
4. ניתוח מקרה בוחן –ההליך שבוצע ברשות הכבאות במבט לאחור, לאור הדילמות והמתחים שעלו במהלכו, בחינת מרחב האפשרויות שהיו בעת קבלת ההחלטה .

**שאלות המחקר :**

1. מה הם הגורמים והשיקולים שיש לבחון בעת קבלת החלטה לביצוע שינוי.
2. מהי דרך בחירת המודל ליישום השינוי.
3. מהם דרכי הפעולה הנדרשות לביצוע בעת קבלת ההחלטה לביצוע השינוי-מקרה בוחן אסון הכרמל 2010.
4. מה ניתן ללמוד מהתהליך שבוצע ברשות הארצית לכבאות לאור לקחי המענה לשריפות בשנת 2016

**תיחום המחקר:**

מחקר זה יעסוק בשאלות שנוגעות לזיהוי הצורך לשינוי מהפרטה בארגון להלאמתו- דרכי הזיהוי, הצורך ומימושו.

**הצגת הרעיונות במחקר (ראשי פרקים):**

העבודה תכלול שישה פרקים עיקריים והם :

1. סקירת ספרות של מודלים ותהליכי הלאמה והפרטה ובארץ.
2. סקירת ספרות של מודלים של שינויים ארגוניים, תפקיד המנהיג.
3. השינוי הארגוני בכבאות – הסיבות לשינוי, הסביבה הפנימית, הסביבה החיצונית, אבני הדרך בתהליך.
4. מתודולוגיה - ניתוח השינוי אל מול המודלים שהוצגו.
5. ניתוח ומסקנות

**חשיבות העבודה:**

בעשורים האחרונים פועלת מדינת ישראל לשינוי דפוסי הפעילות של המגזר הציבורי והעברתו ממגזר המכוון לעצב חברה למגזר המבוסס על רווח. לאור זאת בוצעו הליכי הפרטה מאסיביים של העברת תחומי אחריות מהמדינה למגזר הפרטי וכן העברת חלק מהשירותים למיקור חוץ.

מערך הכבאות , אחרי השריפה בכרמל בשנת 2010 עבר רפורמה מקיפה שכמותה לא הייתה במדינת ישראל. ייעוד הרשות הארצית לכיבוי והצלה הוא הפעלת מערך שירותי כבאות והצלה לשם הצלת חיים וצמצום הנזק לרכוש כתוצאה מאירועי דליקות חומרים מסוכנים וחילוץ בשגרה וחירום. הרשות הארצית לכבאות היא הגוף העיקרי שנותן מענה לעורף, שחשיבותו עלתה לעין ארוך בשנים האחרונות. השינוי האירגוני שהרשות עברה כלל פירוק איגודי הערים והלאמתם, בניית רשות ארצית לכבאות.

שינוי אירגוני שנעשה בדרך נכונה יוביל להקמת כוח עמידה המבוסס על גורמי החירום הפועלים 24/7 אשר יודעים לתת מענה מיטבי בזמן תגובה קצר לכל אירוע. שינוי שכזה שיעשה על פי מודל סדור יאפשר לקברניטי המדינה את החוסן לעמוד מול האתגרים, מבטיח עוצמה לאומית מאוזנת בשגרה, בעת מלחמה , באסונות טבע, על מנת לתת מענה אופרטיבי לכל מתאר ובכל ארגון.

העבודה זו נועדה להציג בפני מקבלי ההחלטות כלים ליישום שינויים בארגונים משלב הבנת הצורך ועד ליישום השינוי. מנהיגי הארגון נדרשים להכיר את דרכי הפעולה להתמודדות עם המשימה. שכן אם לא נפעל בהתאם למתודה מובנת נעסוק באלתורים לא נגיע ליעד המצופה.

יוזם העבודה: ישעיהו (שיקו) בר דב

מנחה העבודה: ד"ר אייל אפרתי

1. דפנה ברק ארז המשפט הציבורי של הפרטה , מודלים, נורמות, ואתגרים, עיוני משפט עמ' 468 [↑](#footnote-ref-1)
2. יצחק כץ הפרטה בישראל ובעולם, פקר 1977 עמ' 23 [↑](#footnote-ref-2)